નવી દિલ્હી- ભારતના પ્રજાસત્તાક દિને આસિયાન દેશોના પ્રમુખ નેતાઓ ભારતના અતિથિ બન્યાં તે ભારત માટે ઘણાં અર્થમાં ગૌરવની વાત છે. આસિયાન દેશો સાથે ભારતની યોજાનારી બેઠક 25 વર્ષ જૂના સંબંધોને વધુ મજબૂત બનાવશે. આ પહેલાં વડાપ્રાધાન નરેન્દ્ર મોદી દાવોસમાં ભાષણ આપીને વૈશ્વિક વાહવાહી મેળવી ચૂક્યાં છે. દાવોસમાં પીએમ મોદીએ 60થી વધુ દેશના નેતાઓ સામે વર્તમાન વિશ્વના ત્રણ મુખ્ય પડકારો રજૂ કર્યા હતાં. જેમાં જળવાયુ પરિવર્તન, આતંકવાદ અને વૈશ્વિકરણને બદલે આત્મકેન્દ્રિકરણ તરફ આગળ વધી રહેલા વિશ્વ અંગેની સમસ્યા વૈશ્વિક મંચ પર રજૂ કરી હતી. અને હવે પીએમ મોદી ભારત-આસિયાન બેઠકની યજમાની કરી રહ્યાં છે.